2025. július 18-án benyújtott kereset – Ionfarma kontra EUIPO – Vision Healthcare (Serosan)
(T-476/25. sz. ügy)
A keresetlevél nyelve: angol
Felek
Felperes: Ionfarma, SL (Barcelona, Spanyolország) (képviselő: T. González Martínez ügyvéd)
Alperes: az Európai Unió Szellemi Tulajdoni Hivatala
A másik fél a fellebbezési tanács előtti eljárásban: Vision Healthcare (Haarlem, Hollandia)
Az EUIPO előtti eljárás adatai
A vitatott védjegy bejelentője: a fellebbezési tanács előtti eljárásban részt vevő másik fél
A vitatott védjegy: a Serosan európai uniós szóvédjegy bejelentése – 18 671 146. sz. védjegybejelentés
Az EUIPO előtti eljárás: felszólalási eljárás
A megtámadott határozat: az EUIPO ötödik fellebbezési tanácsának 2025. május 22-én hozott határozata (R 1629/2024-5. sz. ügy)
Kereseti kérelmek
A felperes keresetében azt kéri, hogy a Törvényszék:
helyezze hatályon kívül a megtámadott határozatot;
teljes egészében utasítsa el a szóban forgó védjegyet;
az EUIPO-t, és adott esetben a beavatkozót kötelezze a költségek viselésére.
Jogalap
Az (EU) 2017/1001 európai parlamenti és tanácsi rendelet 8. cikke (1) bekezdése b) pontjának megsértése.
____________